Երեկ իր վարչապետության 100 օրվա առթիվ Նիկոլ Փաշինյանը ներկայացրել է ստեղծված ճգնաժամից դուրս գալու գործողության պլանը: Փաստացի, նա բացահայտել է, թե ինչու չի կարող հիմա արտահերթ խորհրդարանական ընտրությունների գնալ: Վարչապետի հրաժարականի դեպքում խորհրդարանական մեծամասնությունը կարող է օգտվել իրավիճակից եւ իր մարդուն վարչապետ նշանակել, «չեմ ասի ում»: Նիկոլ Փաշինյանն առաջարկում է Սահմանադրությունում փոփոխություն մտցնել եւ ստիպել խորհրդարանին ինքնալուծարվել: Բայց դրա համար Նիկոլ Փաշինյանն ակնկալում է հանրության աջակցությունը: